Temeljem članka 35. st.2 . Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09,143/12, 152/14, 81/15 – pročišćeni tekst i 94/17 – ispravak pročišćenog teksta) i članka 48. st. 1. točka 5. Zakona o lokalnoj i područnoj (regionalnoj) samoupravi („Narodne novine“ broj 33/01,60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19), članka 6. a u vezi s člankom 22. Odluke o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci broj 4/16) te članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18), Općinsko vijeće Općine Vladislavci na svojoj 25. sjednici održanoj dana 1. srpnja 2020. godine donosi

**ODLUKU**

**o prodaji rabljenog vozila u vlasništvu Općine Vladislavci**

**Članak 1.**

Općina Vladislavci prodaje rabljeno vozilo u svom vlasništvu:

1. Vozilo marke VW Transporter 1.9 D, broj šasije WV1ZZZ7JZ6X005125, godina proizvodnje 2005., stanje putomjera (u km) 196.355 po početnoj cijeni od 21.712,60 kn.

Vozilo iz stavka 1. ove točke je neispitano, moguće neispravno ili nekompletno te se prodaje u zatečenom stanju po načelu „VIĐENO-KUPLJENO“, što isključuje mogućnost naknadnog ulaganja prigovora po bilo kojoj osnovi.

**Članak 2.**

Prodaja vozila iz točke 1. stavak 1. ove Odluke provest će se prikupljanjem pisanih ponuda.

 Javni poziv za prikupljanje pisanih ponuda za kupnju vozila u vlasništvu Općine Vladislavci iz točke 1. stavak 1. ove Odluke donijet će općinski načelnik te će se objaviti na oglasnoj ploči i web stranici Općine Vladislavci [www.opcina-vladislavci.hr](http://www.opcina-vladislavci.hr) a obavijest o raspisanom Javnom pozivu objavit će se u dnevnom tisku. Rok za prijavu na Javni poziv iznosi 8 dana od dana objave obavijesti o raspisanom Javnom pozivu u dnevnom tisku.

**Članak 3.**

 Sukladno Procjeni vrijednosti vozila broj ML 16/20 izdanoj od strane stalnog sudskog vještaka za cestovni promet i procjenu motornih vozila od 29. lipnja 2020. godine, procijenjena vrijednost vozila iz točke 1. stavak 1. točka 1. ove Odluke iznosi 21.712,60 kuna.

**Članak 4.**

 Jamčevina za sudjelovanje u postupku kupoprodaje iznosi 10% od početne cijene.

Jamčevina se uplaćuje na račun Općine Vladislavci IBAN: HR8823900011857900009, model –HR68, poziv na broj – 7706-OIB ponuditelja, do krajnjeg roka za dostavu pisanih ponuda.

**Članak 5.**

Ugovor o kupoprodaji sklopit će općinski načelnik s najpovoljnijim ponuditeljem.

Ugovor o kupoprodaji se sklapa po uplati cjelokupnog ponuđenog iznosa.

Najpovoljniji ponuditelj koji odustane od ponude nakon završetka postupka javnog otvaranja ponuda, koji ne pristupi sklapanju ugovora o kupoprodaji ili ne uplati u cijelosti ponuđenu cijenu u za to ostavljenom roku, gubi pravo na povrat uplaćene jamčevine, a općinski načelnik pridržava pravo izabrati drugog ponuditelja među prispjelim ponudama sukladno utvrđenim uvjetima.

 Sve troškove u vezi sklapanja i provedbe kupoprodajnog ugovora snosi kupac.

**Članak 6.**

Kupoprodajnu cijenu kupac plaća u cijelosti u roku od 8 (osam) dana od dostave odluke o izboru.

**Članak 7.**

 Postupak prodaje iz točke 1. ove Odluke provodi Povjerenstvo za provedbu postupka prodaje rabljenih vozila u vlasništvu Općine Vladislavci u sastavu:

1. Gordana Pehar Kovačević, predsjednik Povjerenstva,

2.Tajana Habuš, član Povjerenstva,

3. Ružica Šinik, član Povjerenstva

po sljedećim pravilima:

* Na mjestu i u vrijeme određeno za javno otvaranje u roku zaprimljenih ponuda uvodno otvoriti javno otvaranje, odnosno započeti postupak javnog otvaranja,
* Otvoriti u roku zaprimljene ponude redoslijedom zaprimanja i provjeriti odgovara li sadržaj istih uvjetima Javnog poziva, tj, sadrži li zaprimljena ponuda iznos ponuđene cijene, tražene podatke o podnositelju ponude (ime i prezime, odnosno naziv pravne osobe, prebivalište odnosno sjedište ponuditelja ako je isti pravna osoba, broj telefona, e-mail adresa), osobni identifikacijski broj (OIB), dokaz o uplaćenoj jamčevini u iznosu od 10% početne cijene uz naznaku broja računa radi eventualnog povrata jamčevine, izvornik ili ovjerenu presliku potvrde nadležne Porezne uprave o podmirenju poreznog duga, koja ne smije biti starija od 30 dana od dana podnošenja ponude, izvornik potvrde Jedinstvenog upravnog odjela Općine Vladislavci da nema duga prema proračunu Općine Vladislavci koja ne smije biti starija od 30 dana od dana podnošenja ponude, presliku važeće osobne iskaznice za fizičke osobe) izvadak iz sudskog registra ( za pravne osobe), te ako je primjenjivo punomoć za zastupanje, odnosno ovlaštenje predstavnika pravne osobe;
* Razmotriti ponude i dokaze, utvrditi njihovu pravnu valjanost, te odmah objaviti odluku;
* U slučaju da je dostavljeno više ponuda za isto vozilo s istom najviše ponuđenom cijenom, najpovoljnijom će se smatrati ona koja je ranije zaprimljena;
* U slučaju odustanka prvog najpovoljnijeg ponuditelja, najpovoljnijim ponuditeljem se smatra slijedeći ponuditelj koji je ponudio najvišu cijenu uz uvjet da je veća ili jednaka početnoj cijeni;
* Po okončanju postupka javnog otvaranja utvrditi koja se ponuda smatra najpovoljnijom te takvo utvrđenje unijeti u zapisnik ;
* Zapisnik o provedenom postupku javnog otvaranja ponuda s prijedlogom za prihvat ponude koja se smatra najpovoljnijom dostaviti općinskom načelniku Općine Vladislavci na razmatranje i odlučivanje, koji odgovarajuću odluku donosi u roku od 15 dana od primitka zapisnika i prijedloga;
* Zakašnjele ponude neotvorene vratiti ponuditeljima.

**Članak 8.**

 Javno otvaranje ponuda provest će se u prostorijama Općine Vladislavci – vijećnica u Vladislavcima, Kralja Tomislava 141, a datum i vrijeme održavanja utvrđuju se tekstom Javnog poziva.

 Općinski načelnik Općine Vladislavci pridržava pravo poništiti objavljeni Javni poziv u cijelosti ili djelomično, bez posebnog obrazloženja, do donošenja odluke o prihvatu ponude.

**Članak 9.**

Provedba ove Odluke - objava Javnog poziva i potrebni administrativno – tehnički poslovi povjeravaju se Jedinstvenom upravnom odjelu Općine Vladislavci.

**Članak 10.**

Stupanjem na snagu ove Odluke prestaje važiti Odluka o prodaji rabljenog vozila u vlasništvu Općine Vladislavci („Službeni glasnik“ Općine Vladislavci broj 4/20).

 **Članak 11.**

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 940-01/20-01/6

URBROJ: 2158/07-02-20-02

Vladislavci, 1. srpnja 2020. godine

PREDSJEDNIK

OPĆINSKOG VIJEĆA

Krunoslav Morović, v. r.